KOMMISSIONENS BESLUTNING af 16. juli 1997 om fritagelse af importen af visse dele til cykler med oprindelse i Den Kinesiske Folkerepublik fra den ved Rådets forordning (EF) nr. 71/97 fastsatte udvidelse af den antidumpingtold, der indførtes ved forordning (EØF) nr. 2474/93 (EØS-relevant tekst) (97/447/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), ændret ved forordning (EF) nr. 2331/96 (2),

under henvisning til Rådets forordning (EF) nr. 71/97 af 10. januar 1997 om udvidelse af den endelige antidumpingtold på importen af cykler med oprindelse i Den Kinesiske Folkerepublik, som indførtes ved forordning (EØF) nr. 2474/93, til også at omfatte importen af visse dele til cykler fra Den Kinesiske Folkerepublik, og om opkrævning af denne told på importregistret i henhold til forordning (EF) nr. 703/96 (3),

under henvisning til Kommissionens forordning (EF) nr. 88/97 af 20. januar 1997 om bevilling til fritagelse af importen af visse dele til cykler med oprindelse i Den Kinesiske Folkerepublik fra den ved Rådets forordning (EF) nr. 71/97 fastsatte udvidelse af den antidumpingtold, der indførtes ved Rådets forordning (EØF) nr. 2474/93 (4), særlig artikel 7 og 11,

efter høring af Det Rådgivende Udvalg, og

ud fra følgende betragtninger:

A. UDESTÅENDE ANMODNINGER I HENHOLD TIL ARTIKEL 11 I FORORDNING (EF) nr. 88/97

(1) Da forordning (EF) nr. 71/97 trådte i kraft, havde Kommissionen et antal udestående anmodninger i henhold til artikel 13, stk. 4, i forordning (EF) nr. 384/96 fra samlevirksomheder om fritagelse fra den udvidelse af den ved forordning (EØF) nr. 2474/93 (5) fastsatte endelige antidumpingtold på importen af cykler med oprindelse i Den Kinesiske Folkerepublik, til også at omfatte importen af visse dele til cykler med oprindelse i Den Kinesiske Folkerepublik, som indførtes ved forordning (EF) nr. 71/97 (i det følgende benævnt »forordningen om udvidelse«). Bilag I til Kommissionens forordning (EF) nr. 88/97 indeholder en liste over de parter, hvis anmodninger blev anset for berettiget til behandling i henhold til artikel 11.

(2) Kommissionen anmodede om og modtog de nødvendige oplysninger fra disse parter og aflagde i fornødent omfang kontrolbesøg hos de berørte parter. Af undersøgelsen efter artikel 13, stk. 2, i forordning (EF) nr. 384/96 af, om anmodningerne kunne antages til behandling, fremgik det, at for alle disse parters vedkommende var værdien af de dele til cykler med oprindelse i Den Kinesiske Folkerepublik, som indgik i samleprocesserne, under 60 % af den samlede værdi af de indførte dele. Det fremgik også af undersøgelsen, at for nogle parters vedkommende oversteg værditilvæksten til de indførte dele 25 % af fremstillingsomkostningerne til de færdige cykler.

(3) På baggrund af disse resultater bør de i bilag A til denne beslutning opførte parter fritages fra den udvidede antidumpingtold i henhold til artikel 7, stk. 1, i forordning (EF) nr. 88/97. De berørte parter blev underrettet herom og fik lejlighed til at fremsætte bemærkninger hertil.

(4) I overensstemmelse med artikel 11, stk. 4, i forordning (EF) nr. 88/97 bør de i bilag A til denne beslutning opførte parter være fritaget for den udvidede antidumpingtold pr. 20. april 1996, og parternes toldskyld med hensyn til den udvidede antidumpingtold bør anses for at være ophørt.

B. ANMODNINGER I HENHOLD TIL ARTIKEL 3 I FORORDNING (EF) nr. 88/97

(5) Da forordning (EF) nr. 88/97 trådte i kraft, indgav en række cykelsamlevirksomheder anmodninger i henhold til den pågældende forordning om fritagelse fra anvendelsesområdet for den udvidede antidumpingtold. Kommissionen offentliggjorde en liste i De Europæiske Fællesskabers Tidende over ansøgere (6), for hvem betalingen af den udvidede antidumpingtold for så vidt angik deres import af væsentlige dele til cykler, der er angivet til fri omsætning var blevet suspenderet i henhold til artikel 5, stk. 1, i den pågældende forordning.

(6) Kommissionen anmodede om og modtog de nødvendige oplysninger fra de parter, der er opført i bilag B til denne beslutning, og konstaterede, at deres anmodninger kunne antages til behandling i overensstemmelse med artikel 4, stk. 1, i forordning (EF) nr. 88/97. Parterne blev behørigt underrettet om, at deres anmodninger kunne antages til behandling. De indgivne oplysninger blev undersøgt, og der blev aflagt kontrolbesøg hos de berørte parter i fornødent omfang.

(7) Af den endelige fastlæggelse af de faktiske omstændigheder foretaget af Kommissionen fremgår det, at de pågældende ansøgeres samleprocesser falder uden for anvendelsesområdet for artikel 13, stk. 2, i forordning (EF) nr. 384/96. For så vidt angår alle ansøgeres cykelsamleprocesser, var værdien af de dele med oprindelse i Den Kinesiske Folkerepublik, der indgik i samleprocesserne, lavere end 60 % af den samlede værdi af de dele, der indgik i disse samleprocesser, og for nogle af ansøgerne oversteg værditilvæksten til de indførte dele 25 % af fremstillingsomkostningerne til de færdige cykler.

(8) Af ovennævnte årsager og i overensstemmelse med artikel 7, stk. 1, i forordning (EF) nr. 88/97 bør de i bilag B til denne beslutning opførte parter fritages for den udvidede antidumpingtold. De berørte parter blev underrettet herom og fik lejlighed til at fremsætte bemærkninger hertil.

(9) I overensstemmelse med artikel 7, stk. 2, i forordning (EF) nr. 88/97 bør de i bilag B til denne beslutning opførte parter fritages for den udvidede antidumpingtold fra datoen for modtagelse af deres anmodning, og parternes toldskyld, for så vidt angår den udvidede antidumpingtold, bør anses for at være ophørt fra den pågældende dato.

C. UNDERRETNING AF INTERESSEREDE PARTER

(10) Efter denne beslutnings vedtagelse vil en ajourført liste over parter, der er fritaget i henhold til artikel 7 i forordning (EF) nr. 88/97, og parter, hvis anmodninger er til behandling i henhold til artikel 3 i nævnte forordning, blive offentliggjort i C-udgaven af De Europæiske Fællesskabers Tidende i overensstemmelse med artikel 16, stk. 2, i nævnte forordning -

VEDTAGET FØLGENDE BESLUTNING:

Artikel 1

Parter, der er opført i bilag A og B, fritages for den ved forordning (EF) nr. 71/97 indførte udvidelse af den ved forordning (EØF) nr. 2474/93 indførte endelige antidumpingtold på cykler med oprindelse i Den Kinesiske Folkerepublik til også at omfatte visse dele til cykler fra Den Kinesiske Folkerepublik.

Fritagelsen får virkning fra den 20. april 1996 for de parter, der er opført i bilag A, og fra den i kolonnen »Valørdato« angivne dato for de parter, der er opført i bilag B.

Artikel 2

Denne beslutning er rettet til medlemsstaterne og til de parter, der er opført i bilag A og B.

Udfærdiget i Bruxelles, den 16. juli 1997.

På Kommissionens vegne

Leon BRITTAN

Næstformand

(1) EFT nr. L 56 af 6. 3. 1996, s. 1.

(2) EFT nr. L 317 af 6. 12. 1996, s. 1.

(3) EFT nr. L 16 af 18. 1. 1997, s. 55.

(4) EFT nr. L 17 af 21. 1. 1997, s. 17.

(5) EFT nr. L 228 af 9. 9. 1993, s. 1.

(6) EFT nr. C 45 af 13. 2. 1997, s. 3, og

EFT nr. C 112 af 10. 4. 1997, s. 9.

BILAG A

>TABELPOSITION>

Interesserede parter underrettes om, at efter denne beslutning vil en ajourført liste over parter, der er fritaget i henhold til artikel 7 i forordning (EF) nr. 88/97, og parter, hvis anmodninger er til behandling i henhold til artikel 3 i nævnte forordning, blive offentliggjort i C-udgaven af De Europæiske Fællesskabers Tidende i overensstemmelse med artikel 16, stk. 2, i nævnte forordning.

BILAG B

>TABELPOSITION>

Interesserede parter underrettes om, at efter denne beslutning vil en ajourført liste over parter, der er fritaget i henhold til artikel 7 i forordning (EF) nr. 88/97, og parter, hvis anmodninger er til behandling i henhold til artikel 3 i nævnte forordning, blive offentliggjort i C-udgaven af De Europæiske Fællesskabers Tidende i overensstemmelse med artikel 16, stk. 2, i nævnte forordning.